Pyydä osallistujia ottamaan mukava asento tilassa. Voit halutessasi laittaa taustalle rauhallista musiikkia soimaan.

Rakentakaa kuvaa roolihahmoista seuraavien kysymysten avulla. Voit keksiä halutessasi lisää kysymyksiä, ja muokata alla olevia.

Lue kysymykset yksitellen ja annan osallistujille hetki aikaa miettiä esittämääsi asiaa.

Älä kiirehdi, hahmon luominen kärsii siitä.

Mieti roolihahmoasi, hänen olemustaan, persoonallisuuttaan ja taustaa. Millainen mielikuva sinulle syntyy hahmosta?

 **Mieti:**

* millainen lapsuus sinulla oli?
* kenen kanssa leikit? millaisia leikkejä leikit?
* minkälainen perheesi oli? keitä siihen kuului?
* minkälaisessa talossa asuit, kun olit lapsi?
* mitä vanhempasi tekivät / tekevät työkseen?
* minkälaista arkielämäsi on nyt?
* millaiset ovat ihmissuhteesi? ystäväsi? perheesi?
* miten vietät päiväsi? mitä teet aamulla? päivällä? illalla?
* minkälainen on elämäntyylisi?
* missä ja miten asut nyt?
* mitä teet vapaa-ajallasi?
* millainen on taloudellinen tilanteesi?
* kuinka paljon ansaitset keskimäärin kuukaudessa?
* millaista on rahankäyttösi?
* onko sinun mahdollista hankkia erilaisia hyödykkeitä silloin kuin niitä tarvitset?
* miten ja missä vietät lomasi?
* koetko, että voit vaikuttaa sinua koskevaan päätöksentekoon?
* voitko valita asuinpaikkasi?
* voitko vaikuttaa opiskelu- tai työpaikkaasi?
* jos olet tilanteessa, että tarvitset apua, tiedätkö mistä sitä saat?
* koetko, että mielipiteitäsi kuunnellaan, arvostetaan?
* oletko tällä hetkellä onnellinen?
* mikä sinua kiinnostaa? mistä haaveilet?
* koetko olosi turvalliseksi?
* onko jotain, mikä sinua pelottaa?
* mitä odotat tulevaisuudeltasi?
* millaista toivoisit elämäsi olevan viiden vuoden kuluttua? millaista luulet sen todennäköisimmin olevan?
* Voit halutessasi kysyä lopuksi, onko roolihahmo mies vai nainen mikäli ajattelet sillä olevan merkitystä tehtävän kannalta. Purun yhteydessä voitte myös pohtia sukupuolen merkitystä roolin rakentamisessa, olisiko kuviteltu hahmo ollut erilainen tai hänen elämänpolkunsa mennyt toisin, jos sukupuoli olisi ollut toinen?